Държавен вестник, бр. 77, 2012 г., стр. 43

БРОЙ  77	
Д Ъ Р Ж А В Е Н  В Е С Т Н И К 	
СТР.  43  
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Болногледачът предоставя базови здравни грижи 
и/или подпомага дейността на специалистите по 
здравни грижи в лечебни заведения за долекува­
не (медицински и рехабилитационни заведения, 
специализирани институции за предоставяне на 
социални  услуги, заведения за медико-социални 
грижи с настаняване), в общността (хосписи за 
терминално болни, в домашни условия, в соци­
ални заведения за стари хора и домове за хора с 
увреждания). Грижите се предоставят на пациенти, 
възстановяващи се след остър стадий на забо­
ляването, и хора с увреждания в съответствие с 
плановете за лечение, изготвени от медицински 
специалисти. В своята работа болногледачът спазва 
правилата за добра практика и следва назначе­
нията на медицинския специалист или социалния 
работник за удовлетворяване на универсалните 
(базовите) потребности, които са общи за всички 
и необходими за поддържане живота и здравето 
на хората. Грижата за пациента трябва да бъде 
насочена преди всичко към осигуряване на добро 
физическо и социално-психологическо състояние.
Под ръководството на лекар или специалист по 
здравни грижи болногледачът подпомага нуждаещия 
се при удовлетворяване на основните му жизнени 
потребности – хранене, хигиена, движение, дишане, 
отделяне, сън, почивка, обучение и забавление и 
осигуряване на психосоциален комфорт.
При извършване на дейности, подпомагащи 
храненето и приемането на течности, в зависи­
мост от състоянието и заболяването на пациента 
болногледачът:
 – подготвя храната в подходяща консистенция 
(разрежда, раздробява, пасира и др.);
 – поставя пациента в подходяща поза;
 – подготвя течности според предписанията.
Болногледачът подпомага пациента при приема 
на медикаменти през устата, като следи за:
 – дозировката и навременния им прием (по 
предписанието на лекаря);
 – правилното им съхранение; 
 – проявата на нежелани реакции.
Болногледачът оказва помощ на пациента при 
обличане и събличане, при поддържане на тялото 
чисто – извършва комплекс от мероприятия за 
поддържане на личната хигиена и комфорт на 
пациента – общи тоалети (подпомага пациента 
при редовно миене на ръцете, къпане, ресане на 
косата, бръснене, измиване на кожата и кожните 
гънки) и специални тоалети (сутрешен, вечерен, 
интимен, на нос, уши, очи, устна кухина, зъби, 
нокти), за поддържане на хигиена и профилактика 
на декубитуса (обтриване, талкиране, обръщане); 
при подготовка за оперативно лечение; при транс­
портиране и съпровождане за изследване; извършва 
процедури по обезпаразитяване.
При дейности, свързани с подпомагане движе­
нието на пациента, болногледачът го поддържа, 
придържа и поставя в подходящо положение 
съобразно заболяването или увреждането му, 
подпомага самостоятелното му придвижване 
или с помощни средства, обучава го в техники 
за движение, наблюдава пациент с гипсова или 
друга обездвижваща превръзка за произтичащи 
усложнения.
Дейностите, които болногледачът извършва за 
подпомагане дишането на пациента, са наблюдение 
и информиране на медицинския специалист за 
състояния на кислороден дефицит (задух, кашлица, 
кръвохрачене, болка в гръдната област). В зависи­
мост от симптомите и указанията на медицинския 
специалист болногледачът променя положението 
на пациента (повдигане горната част на тялото), 
поставя кислородната маска с цел подпомагане на 
дишането. Извършва профилактика на застойните 
дихателни инфекции чрез дихателна гимнастика 
и инхалация.
Болногледачът наблюдава състоянието на отде­
лителните функции на организма – възможностите 
на пациента самостоятелно да се справя и регу­
лира отделянето, вида, количеството и честотата 
на екскрециите и секрециите.
Част от отговорностите на болногледача са 
свързани с осигуряване на оптимални условия 
за сън и почивка при спазване на биологичния 
режим (извършване на тоалет преди сън, подхо­
дящо положение на тялото за сън, поддържане 
на спалното бельо изпънато, осигуряване на свеж 
въздух, комфортна температура и спокойна среда).
Болногледачът осигурява на пациента развле­
чения според състоянието и желанието му (чете­
не на книги, разходки, дневни занимания, игри, 
подпомагане на комуникацията чрез интернет 
връзка и др.).
Дейностите, осъществявани от болногледача, 
целят подобряване качеството на живот на пациента 
чрез оказване на медико-социална и психологиче­
ска подкрепа за здравословен начин на живот, за 
ресоциализация и адаптация след операция или 
при хронични заболявания.
В случай на необходимост болногледачът 
съдейства на специалиста по здравни грижи при 
измерване на телесната температура, овладяване 
на хипо- или хипертермия, провеждане на общо­
укрепващи и закалителни процедури за пациента.
Болногледачът извършва действия, съобразени 
с правилата и нормите за хигиена, дезинфекция 
и стерилизация на болничната, извънболничната 
среда и в бита, отчитайки измененията и влиянието 
на околната среда върху човека.
При изпълнението на ежедневните си професи­
онални задължения болногледачът е отговорен за:
 – сигурността и качеството на извършените 
дейности, спазването и точното изпълнение на 
назначенията на медицинския специалист;
 – спазването на правилата за добра практика 
по обгрижването на пациента;
 – спазването на правилника за вътрешния 
трудов ред на лечебното заведение, в което работи;
 – дейностите с комплексен характер, извърш­
вани при изменящи се условия; 
 – щетите, причинени от бездействие или не­
законосъобразни действия;
 – опазването на поверения му инвентар и 
апаратура;